Palluni (sport)

Lu jocu dû palluni, dittu macari fabbollu, è u sport di squatra cchiù diffusu e canusciutu ntô munnu. Si joca dintra a nu campu longu circa centu metri e largu sittanta. I jucatura su' spartuti dintra du' squatri di ùnnici cumpunenti l'una, di cui unu è u purteri, ca po pigghiari a palla chî manu dintra l'aria sua, e tutti l'autri su' jucatura ca ponnu tuccari a palla sulu cu i pedi o cu a testa o comu è gghiè cu tutti i parti dû corpu sparti li manu e i vrazza. Storia Struttura Lu jocu cunzisti nni lu mannari la palla intra la porta di l'àutri, cà è na zona di lu campu limmitata di tri pali, dui a l'addritta e unu pi nchianu misu n capu e arriggiutu di chiddi susùti. Chista porta è longa setti metri e rutti. Li jucatura sù spartuti, a parti lu purteri, intra tri tipi di roli funnamintali, li difinzura, li centrucampisti e l'attaccanti. Asìstinu diversi urganizzazioni ca cuurdìnanu lu munnu dû palluni a liveddu munniali (FIFA), europeu (UEFA) e nazziunali, n Italia l'òrganu ca cuntrolla lu palluni si chiama FIGC. Lu palluni ntô sud di l'Italia e Isuli Lu palluni è sicuramenti l'attivitati spurtiva cchiù praticata di li picciotti dû sud di l'Italia, Sicilia e Sardigna. A liveddu prufissiunisticu, pirò, li squatri dû sud e isuli nun sunnu a liveddu e n quantità di chiddi dû nord. Siddu si eccettua lu Napuli di Diegu Maradona chi vincìu dui scudetti,lu Cagliari di Gigi Riva chi vincìu lu scudettu du '70, li suli squatri dû sud e isuli chi sunnu rapprisintati a liveddu àutu sunnu lu Palermu, lu Catania e la Riggina. Lu Missina, comu puru lu Bari e lu Lecce sunnu àutri squatri chi n tempura ricenti jucaru n Seria A, lu màssimu campiunati nazziunali. Tra li jucatura na traccia mpurtanti fu lassata dû sicilianu Totò Schillaci chi fu capucannunèri dû munniali jucatu n Italia ntô 1990 e chi sparte fu elettu ufficialmenti dalla FIFA u megghiù jucatura dû turneu. Lu Palermo havi tri finali di Coppa Italia e lu Catania arrivau n semifinali ntô 2007/2008. Talìa puru Campiunatu munniali di palluni Squatri di palluni campiuna dû munnu Coppa Ntircuntinentali (pallune) Coppa dû munnu pi club FIFA (palluni) Campiunatu Europeu di Palluni 2008 Seria A (palluni) Seria B (palluni) Italia (squatra di palluni) Classifica pi squatri dei jucatura campiuni dû munnu cu li nazziunali di palluni Lijami di fora FIFA UEFA FIGC